ત્યારે ગુરુવારે સિદ્ધપુર ખાતે તાલુકા ભારતીય કિસાન સંઘ દ્વારા સિદ્ધપુર તાલુકામાં ચોમાસા દરમિયાન વરસાદ ન પડવાને કારણે તેમજ તાલુકામાં કોઈ નહેરોની વ્યવસ્થા ન હોવાને કારણે તાલુકામાં કપાસ, એરંડા, બાજરી, કઠોળ, જુવાર સહિતના પાકો સુકાઈ જવા પામ્યા છે જેને લઈ સિદ્ધપુર તાલુકામાં સર્વે કરાવી તાત્કાલિક અછતગ્રસ્ત જાહેર કરવામાં આવે તેવી માંગ સાથેનું આવેદન પત્ર તેમજ વિવિધ ખેડૂતોના પડતર પ્રશ્નોના મુદ્દે રેલી સ્વરૂપે મામલતદારને આવેદન પત્ર પાઠવ્યું હતું. ઉલ્લેખનીય છે કે જિલ્લામાં ૯ તાલુકા પૈકી ૮ તાલુકાને રાજ્ય સરકાર દ્વારા અછતગ્રસ્ત જાહેર કરાયા છે જિલ્લાના એકમાત્ર સિદ્ધપુર તાલુકાને અછતગ્રસ્ત જાહેર ન કરાતા ખેડૂતોમાં રોષ જોવા મળી રહ્યો છે જેને લઈ સરકાર સિદ્ધપુર તાલુકાને અછતગ્રસ્ત જાહેર કરે તેવી માંગ ઉઠવા પામી છે.